Helsingin yliopisto, Ruralia-instituutti
Lämpimästi tervetuloa KOTONA-hankkeen tapahtumaan, jossa pääsee konkreettisesti tutustumaan ja vaikuttamaan kotiseutumarkkina-mallin kehittämiseen. Tilaisuus järjestetään Mäntyharjun S-marketin yhteydessä toimivan Reissuravintolan kokoustilassa torstaina 22.1.2026 klo 15:30–17:30. Kotiseutumarkkina-mallin ideana on luoda koko maan kattava, uudenlainen digitaalinen markkina, jossa kansalaiset voivat verkon kautta ostaa paikallisia tuotteita ja palveluja esimerkiksi suosikkikunnistaan ja näin tukea paikallis- ja aluetaloutta. Samalla he voivat vaikuttaa paikalliseen kehittämiseen osoittamalla tukea paikallisille kehittämishankkeille. Oppia tästä toiminnasta on ammennettu Japanin kotiseutulahjoitusjärjestelmästä. Nyt on mahdollisuus tutustua kotiseutumarkkina-malliin KOTONA-elinvoimapelin kautta. Siinä osallistujat eläytyvät eri rooleihin (kunnat, paikalliset yritykset, yhdistykset ja kuntalaiset sekä ulkokuntalaiset) ja hahmottavat, miten Suomen kotiseutumarkkina voisi toimia käytännössä: miten rahavirrat, tuotteet, palvelut ja kehittämishankkeet linkittyvät toisiinsa. Toivomme mukaan mahdollisimman laajasti Etelä-Savon kuntien, yritysten, yhdistysten ja kehittäjäorganisaatioiden edustajia – näkemyksenne ja kokemuksenne ovat erittäin tärkeitä mallin jatkokehittämisessä. Aika ja paikka: Torstaina 22.1.2026. klo 15:30–17:30, Reissuravintolan Dooris-kabinetti Mäntyharjun S-marketin yhteydessä. Kahvitarjoilu. Ilmoittaudu mukaan viimeistään 20.1.2026 oheisesta linkistä: https://portal.lyyti.fi/reg16/?preview=1&c=Mntyharjun_innovaatioleiri_221_3335 Ohjelma: 15:30–15:35 Tilaisuuden avaus 15:35–15:45 Kotiseutumarkkina-mallin tarve ja tarkoitus (Torsti Hyyryläinen, tutkimusjohtaja, HY Ruralia) 15:45–16:00 Kotiseutumarkkina-mallin ja KOTONA-elinvoimapelin esittely (Ryo Umeda, projektipäällikkö, HY Ruralia) 16:00–17:00 KOTONA-elinvoimapelin pelaaminen 17:00–17:30 Miten malli kotoutetaan Suomeen? – Yhteistä pohdintaa ja ideointia Pelin ja yhteisen keskustelun kautta pohdimme yhdessä muun muassa: Mitä kotiseutumarkkina-malli tarkoittaa käytännössä kuntien elinvoiman näkökulmasta Miten malli voisi uudistaa paikallisen kehittämisen käytänteitä Mitä oppeja Japanin kotiseutulahjoitusmallista voisi soveltaa kotiseutumarkkina-malliin Millaisia rooleja kunnilla, yrityksillä, yhdistyksillä ja muilla toimijoilla voisi olla Millaisia mahdollisuuksia jatkokehittämiseen ja yhteistyöhön avautuu
Yhdessä kotiseudun puolella - KOTONA-hankkeen työpaja
Lämpimästi tervetuloa KOTONA-hankkeen tapahtumaan